Source: http://itas.sk/stanovy-itas/
Timestamp: 2017-04-26 13:36:38+00:00
Document Index: 4331266

Matched Legal Cases: ['§ 20', '§ 2', '§ 3', '§ 4', '§ 5', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§17', '§ 18']

Stanovy ITAS | ITAS
Úvod Stanovy ITAS Stanovy ITAS
Stanovy_ITAS_platne_od_1marca2011
Záujmové združenie právnických osôb je založené podľa § 20f a násl. Občianskeho zákonníka č. 40/1964 Zb. v znení neskorších predpisov pod názvom IT Asociácia Slovenska (ďalej len ITAS).
ITAS bol založený zakladateľskou zmluvou zo dňa 29.9.1999.
Sídlom ITAS je Cukrová 14, 811 09 Bratislava.
§ 2 – Poslanie a činnosť ITAS
a) podporovaním profesionality svojich členov a nimi poskytovaných služieb,
b) obhajovaním spoločných záujmov svojich členov v SR a v rámci EU,
c) spoluprácou so štátnou správou a samosprávou pri informatizácii spoločnosti
d) osvetou v oblasti využívania info-komunikačných technológií,
e) spoluprácou so štátnymi orgánmi pri príprave a uplatňovaní legislatívy súvisiacej s informatizáciou spoločnosti a info-komunikačnými technológiami,
f) vytváraním platformy pre informovanosť, diskusiu a spoluprácu členov ITAS,
g) presadzovaním etických noriem v oblasti informatizácie a info-komunikačných technológií ako aj súťaže na trhu,
h) podporou slovenských firiem pri expanzii na zahraničné trhy,
i) predkladaním návrhov a spoluprácou so subjektami a združeniami s obdobným zameraním.
§ 3 – Členstvo v ITAS
Za člena ITAS môže byť prijatá aj právnická osoba, ktorá nespĺňa podmienku podľa predchádzajúcej vety. O prijatí takejto právnickej osoby musí rozhodnúť valné zhromaždenie ITAS.
Členstvo v ITAS vzniká po platnom schválení písomnej žiadosti o členstvo prezídiom ITAS, zaplatením zápisného pre vstupujúcich členov, ktoré je jednorázovým poplatkom, zaplatením ročného členského príspevku na účet ITAS, a to vo výške a za podmienok určených valným zhromaždením.
Členstvo v ITAS zaniká :
a) písomnou výpoveďou člena doručenou do sídla ITAS,
b) výmazom ITAS z registra záujmových združení právnických osôb,
c) rozhodnutím valného zhromaždenia ITAS o vylúčení člena z dôvodu opakovaného alebo hrubého nesplnenia či porušenia povinností člena alebo z dôvodu konania člena, ktoré je v rozpore so stanovami ITAS, prípadne s inými základnými dokumentami ITAS,
d) zánikom člena.
§ 4 – Práva a povinnosti člena ITAS
Člen ITAS má právo :
a) zúčastňovať sa na všetkých činnostiach ITAS,
b) zúčastňovať sa, podávať návrhy a hlasovať na valnom zhromaždení ITAS,
c) využívať výhody alebo služby, ktoré ITAS svojím členom poskytuje alebo sprostredkúva,
d) prostredníctvom svojich zástupcov voliť a byť volený do orgánov,
e) predkladať návrhy, podnety, pripomienky a sťažnosti orgánom ITAS,
f) obracať sa na orgány ITAS so žiadosťami o pomoc pri riešení profesijných problémov,
g) vykonávať na valnom zhromaždení kontrolu hospodárenia s majetkom ITAS,
h) používať pri všetkých formách obchodného styku s tretími osobami označenie, z ktorého je zrejmé jeho členstvo v ITAS.
Člen ITAS je povinný :
a) podieľať sa na činnosti ITAS, vystupovať v súlade s jej poslaním a cieľmi, chrániť a presadzovať záujmy a dobré meno ITAS,
b) dodržiavať stanovy a ďalšie základné dokumenty ITAS,
c) zaplatiť v lehote určenej stanovami ITAS ročný členský príspevok
d) dodržiavať zmluvy uzatvorené členom s tretími osobami na základe rámcovej zmluvy ITAS s uvedenými osobami alebo na základe inej obdobnej činnosti ITAS
§ 5 – Orgány ITAS
Orgánmi ITAS sú :
e) tajomník,
f) komisie.
Valné zhromaždenie zvoláva prezident najmenej 1x za kalendárny rok alebo ak o to písomne požiada najmenej tretina všetkých členov ITAS. V naliehavých prípadoch je oprávnené zvolať valné zhromaždenie aj prezídium. Termín a program valného zhromaždenia treba oznámiť členom najmenej 30 dní predo dňom jeho konania, a to písomnou pozvánkou (za písomnú sa považuje aj faxom alebo e-mailom zaslaná pozvánka).
Valné zhromaždenie ITAS rozhoduje o všetkých záležitostiach ITAS vyplývajúcich zo všeobecne záväzných právnych predpisov, stanov ITAS a základných dokumentov, a to najmä :
a) schvaľuje základné dokumenty a plány činnosti ITAS,
b) schvaľuje rozpočet ITAS a správy o jeho plnení,
c) schvaľuje stanovy ITAS, ich zmeny a doplnenia,
d) schvaľuje pravidlá hospodárenia ITAS a správy o výsledkoch hospodárenia,
e) schvaľuje výšku ročného členského príspevku na príslušný kalendárny rok a výšku zápisného pre vstupujúcich členov,
f) schvaľuje vnútorné, organizačné prípadne regionálne členenie ITAS,
g) volí a odvoláva členov prezídia ITAS,
h) volí a odvoláva prezidenta ITAS,
i) volí a odvoláva členov správnej rady ITAS,
j) rozhoduje o zrušení ITAS,
k) volí a odvoláva likvidátora v prípade zrušenia ITAS s likvidáciou,
l) rozhoduje o naložení s likvidačným zostatkom ITAS v prípade zrušenia s likvidáciou,
m) rozhoduje o členstve ITAS v iných organizáciách.
Rokovanie valného zhromaždenia vedie prezident alebo prezídiom poverená osoba. Ak takej osoby niet, osoba určená valným zhromaždením.
Ak nie je valné zhromaždenie po uplynutí jednej hodiny od stanoveného začiatku jeho konania uznášaniaschopné, vyhlási prezident po uplynutí tejto lehoty začatie konania náhradného valného zhromaždenia. Náhradné valné zhromaždenie, ktoré musí mať rovnaký program rokovania ako pôvodné, je uznášaniaschopné pri najmenej 30% účasti členov. Na tieto skutočnosti musia byť členovia v pozvánke upozornení.
V naliehavých prípadoch a časovej tiesni môžu členovia prijímať rozhodnutia aj mimo valného zhromaždenia (per rollam). V takom prípade sa návrh uznesenia združenia predkladá členom na vyjadrenie s oznámením lehoty, v ktorej majú urobiť písomné vyjadrenie. Ak sa člen nevyjadrí v lehote, platí, že nesúhlasí. Tajomník potom oznámi výsledky hlasovania jednotlivým členom. Väčšina sa počíta z celkového počtu hlasov prislúchajúcich všetkým členom.
§ 7 – Prezídium ITAS
a) prejednávanie všetkých otázok, ktoré nespadajú do právomoci iných orgánov ITAS,
b) zvolávanie valného zhromaždenia ITAS v naliehavých prípadoch,
c) schvaľovanie dôležitých zmlúv a dohôd uzatváraných ITASom s tretími osobami, najmä takých, ktoré súvisia s napĺňaním poslania ITAS,
d) predkladanie valnému zhromaždeniu správ o plnení plánov a programov činnosti ITAS,
e) predkladanie valnému zhromaždeniu návrhov na opatrenia,
f) predkladanie valnému zhromaždeniu na schválenie návrh rozpočtu ITAS na príslušný kalendárny rok a správu o plnení rozpočtu ITAS za predchádzajúci kalendárny rok,
g) predkladanie valnému zhromaždeniu na prerokovanie správu o výsledkoch hospodárenia ITAS,
h) rozhodovanie o výške odmeny prezidenta,
i) v prípade predloženia dotazu alebo odporúčania správnej rady predkladá prezídium správnej rade k takýmto skutočnostiam odpovede a stanoviská.
Prezídium má deväť členov a prezidenta. Členovia prezídia sú volení valným zhromaždením z osôb navrhnutých členmi ITAS. Podmienkou zvolenia alebo kooptácie do funkcie člena prezídia je pracovnoprávny pomer medzi kandidátom na túto funkciu a členom ITAS, ktorý ho do tejto funkcie navrhuje zvoliť alebo kooptovať, resp. aby kandidát na túto funkciu bol členom štatutárneho orgánu člena ITAS, ktorý ho do tejto funkcie navrhuje zvoliť.
a) Každý člen ITAS môže pred konaním valného zhromaždenia, na zasadnutí ktorého bude vykonaná voľba prezídia, navrhnúť za seba jedného kandidáta, ktorý spĺňa podmienku podľa bodu 4 tohto článku. Uzávierka kandidátky je o 12:00 hod. v deň pred konaním valného zhromaždenia.
Prezídium prijíma rozhodnutia nadpolovičnou väčšinou hlasov všetkých svojich členov. Každý člen prezídia má jeden hlas. Pri rovnosti hlasov rozhoduje hlas prezidenta ITAS.
§ 8 – Prezident ITAS
a) Každý člen ITAS môže pred konaním valného zhromaždenia, na zasadnutí ktorého bude vykonaná voľba prezidenta, navrhnúť jedného kandidáta. Uzávierka kandidátky je o 12:00 hod. v deň pred konaním valného zhromaždenia.
Výkon funkcie prezidenta končí smrťou člena alebo odvolaním prezidenta z tejto funkcie valným zhromaždením. V takom prípade bude výkonom funkcie prezidenta poverený člen prezídia, zvolený prezídiom.
a) zabezpečovanie výkonu rozhodnutí valného zhromaždenia a prezídia ITAS,
b) zabezpečovanie plnenia plánov a programov činnosti ITAS,
c) predkladanie správ o plnení plánov a programov činnosti ITASu prezídiu,
d) predkladanie návrhov na opatrenia prezídiu,
e) predkladanie prezídiu na schválenie návrh rozpočtu ITAS na príslušný kalendárny rok a správu o plnení rozpočtu ITAS za predchádzajúci kalendárny rok,
f) predkladanie prezídiu na prerokovanie správu o výsledkoch hospodárenia ITAS,
g) vykonávanie v mene ITAS práva a povinnosti zamestnávateľa voči pracovníkom ITAS,
h) zvolávanie valných zhromaždení ITAS,
i) vykonávanie kompetencií zverených prezídiom,
j) zabezpečovanie výkonného fungovania ITAS,
k) v prípade predloženia dotazu alebo odporúčania správnej rady predkladá prezident správnej rade k takýmto skutočnostiam odpovede a stanoviská.
§ 9 – Správna rada ITAS
Správna rada ITAS je reprezentatívnym a kontrolným orgánom ITAS. Správna rada nemá výkonné právomocí a oprávnenie konať v mene ITAS voči tretím osobám.
Do právomoci správnej rady patrí najmä :
a) predkladanie na požiadanie stanovísk valnému zhromaždeniu, prezídiu a prezidentovi k otázkam súvisiacim s poslaním a vystupovaním ITAS,
b) predkladanie stanovísk k schvaľovaniu dôležitých zmlúv a dohôd uzatváraných ITASom s tretími osobami, najmä takých, ktoré súvisia s naplnením poslania ITAS,
c) predkladanie raz ročne valnému zhromaždeniu správu o plnení činnosti správnej rady,
d) predkladanie prezídiu a prezidentovi odporúčaní súvisiacich s konaním ITAS,
e) prerokovávanie plánu činnosti a rozpočtu ITAS a predkladanie odporúčacích správ valnému zhromaždeniu k nim,
f) vyjadrovanie sa k zásadným otázkam činnosti a hospodárenia ITAS,
g) kontrola činnosti prezidenta, prezídia a tajomníka ITAS,
h) každý člen správnej rady má právo zúčastniť sa rokovania prezídia, valného zhromaždenia ako aj iných zasadnutí ITAS.
Správna rada má minimálne 5 členov, ktorí si spomedzi seba zvolia predsedu a podpredsedu. Členovia sú volení valným zhromaždením z osôb navrhnutých členmi ITAS. Podmienkou zvolenia alebo kooptácie do funkcie člena správnej rady je aby kandidát bol reprezentantom ktoréhokoľvek člena ITAS.
a) Každý člen ITAS môže pred konaním valného zhromaždenia, na zasadnutí ktorého bude vykonaná voľba správnej rady, navrhnúť päť kandidátov, ktorí spĺňajú podmienku podľa bodu 4 tohto článku. Uzávierka kandidátky je o 12:00 hod. v deň pred konaním valného zhromaždenia. Kandidáti s najväčším počtom nominácií budú zaradení na menný zoznam navrhovaných kandidátov.
c) Volení sú členovia správnej rady spolu s dvomi náhradníkmi. Každý hlasujúci člen ITAS pri voľbe vyznačí spôsobom určeným na hlasovacom lístku kandidátov, ktorých navrhuje do správnej rady, v počte členov správnej rady plus ďalších dvoch kandidátov (členovia správnej rady plus dvaja náhradníci). Ak na hlasovacom lístku bude hlasujúcim členom vyznačený vyšší počet kandidátov, je neplatný. Ak na hlasovacom lístku bude členom vyznačený nižší počet kandidátov, je platný.
d) Spomedzi kandidátov, ktorí získali nadpolovičnú väčšinu hlasov prítomných voličov, rozhoduje ich poradie podľa počtu odovzdaných hlasov o tom, kto z nich sa stal členom alebo náhradníkom správnej rady.
f) Ak ani v druhom kole volieb nebude zvolený potrebný počet členov do správnej rady ITAS, až do zvolenia potrebného počtu členov správnej rady budú vykonané ďalšie kolá volieb.
Funkcia člena správnej rady je funkciou čestnou a členovi správnej rady neprináležia za výkon tejto funkcie žiadne odmeny.
§ 10 – Tajomník ITAS
Tajomník ITAS je výkonným a spolu s prezidentom štatutárnym orgánom ITAS. ITAS môže mať viac tajomníkov.
Za výkon svojej funkcie tajomník zodpovedá prezidentovi a prezídiu. Tajomník sa zúčastňuje zasadnutí valného zhromaždenia a prezídia bez hlasovacieho práva.
Do právomoci tajomníka ITAS patrí najmä :
a) zabezpečovanie výkonu rozhodnutí valného zhromaždenia, prezídia ITAS a prezidenta ITAS,
c) zabezpečovanie volieb do orgánov ITAS,
d) predkladanie návrhov na opatrenia valnému zhromaždeniu, prezídiu ITAS a prezidentovi ITAS,
e) predkladanie návrhov obchodných zmlúv s tretími osobami prezídiu ITAS a prezidentovi ITAS,
f) organizovanie práce stálych a ad hoc komisií ITAS,
g) vykonávanie kompetencií zverených prezidentom a prezídiom,
h) zabezpečovanie administratívneho fungovania ITAS.
Tajomníka do funkcie menuje prezident ITAS po schválení prezídiom ITAS.
§ 11 – Komisie
§ 12 – Stanoviská ITAS
Vo veciach akéhokoľvek stanoviska ITAS prezentovaného voči tretím osobám sa bude postupovať takto:
Stanoviskom ITAS bude také stanovisko, za ktoré bude hlasovať väčšina členov prezídia ITAS a proti ktorému nebude hlasovať ani jeden člen prezídia ITAS. Návrh stanoviska bude pred zverejnením predložený k pripomienkovaniu všetkým členom ITAS. V prípade nesúhlasu člena so stanoviskom, bude ako súčasť stanoviska uvedený nesúhlas člena s týmto stanoviskom. Nesúhlas člena s týmto stanoviskom musí byť združeniu ITAS doručený písomne s uvedením požiadavky člena na zverejnenie nesúhlasu člena v stanovisku. Za písomné doručenie sa považuje aj fax alebo e-mail.
Akýkoľvek iný výsledok hlasovania povedie k tomu, že stanovisko k predmetnej veci nebude možné spájať s ITAS. Žiadny člen ani orgány ITAS nemôžu prijímať ani prezentovať v mene ITAS žiadne stanoviská a vyhlásenia voči tretím osobám inak, ako je uvedené vyššie.
§ 13 – Hospodárenie ITAS
Majetok ITAS tvoria najmä :
a) ročné členské príspevky členov ITAS,
b) dary a príspevky od tretích osôb,
c) dotácie od štátnych orgánov a fondov Slovenskej republiky,
d) granty.
Výdavkami ITAS sú najmä :
a) výdavky na bežnú činnosť a podujatia organizované ITAS,
b) odmena prezidenta a tajomníka ITAS.
§ 14 – Naloženie s likvidačným zostatkom
Návrh na zápis vstupu ITAS do likvidácie a osoby likvidátora do registra záujmových združení právnických osôb podáva prezident ITAS do piatich dní od prijatia rozhodnutia o zrušení ITAS s likvidáciou.
a) vyrovnať dane, odvody a poplatky,
b) vyrovnať záväzky a pohľadávky,
c) speňažiť majetok ITAS najhospodárnejším a najrýchlejším spôsobom.
§ 15 – Zrušenie a zánik ITAS
§ 16 – Spôsob zmien a dopĺňania stanov
§17 – Konanie a podpisovanie za ITAS
Za ITAS koná každý zo štatutárnych orgánov samostatne, a to do výšky 2.000,- Eur. Pokiaľ hodnota právneho úkonu presiahne uvedenú hranicu, konajú prezident a tajomník spoločne.
§ 18 – Vstup do obchodných spoločností
V Bratislave, 26.2.2009